|  |  |
| --- | --- |
| **Elem tartalma: Kérdések kiscsoportra**A Jézus tábor négy előadásának kiscsoportos feldolgozásához | Kategória: csoportfoglalkozás |
| Szerző(k): Dr. Farkas László  | Esemény: Tábor |
| Kapcsolódó téma: Jézus | Kapcsolódó előadás: "És ti kinek tartotok engem?" (Mt 16,15) a Jézus tábor négy lelkészi előadása |
| Régió: Összrégió | Település:  | Időpont: 2017.07. |

Kapcsolódó anyagok:

**Főelőadások négy az egyben:**

2016\_07\_Jezus\_negy\_foeloadas\_egyben\_ossz\_tabor

**Főelőadások:**

2016\_07\_Jezus\_mit\_tudunk\_valóban\_Jezusrol\_foeloadas\_ossz\_tabor

2016\_07\_Jezus\_milyennek\_tapasztaltak\_Jezust\_baratai\_foeloadas\_ossz\_tabor

2016\_07\_Jezus\_hogyan\_ertelmeztek\_Jezust\_foeloadas\_ossz\_tabor

2016\_07\_Jezus\_Jezust\_megismerni\_foeloadas\_ossz\_tabor

**Csoportfoglalkozás:**

2016\_07\_Jezus\_kerdesek\_kiscsoportra\_csoport\_ossz\_tabor

**A kapcsolódó anyagok rövid tartalmi leírása és a fent felsoroltakon kívül a témánkhoz és az eseményhez kapcsolódó esetleges egyéb anyagok az alábbi téma- és eseményösszegző dokumentumban találhatóak:**

2016\_07\_Jezus\_tabor\_osszegzo\_ossz\_tabor

Törzsanyag:

*A Jézus tábor négy előadásának feldolgozásához tartozó kiscsoportos kérdések.*

**2016. Jézus-tábor**

"És ti kinek tartotok engem?" (Mt 16,15)

Ha azt akarod, hogy valaki barátoddá váljon, ahhoz öt szintet kell végigjárnod: TUDNI – TAPASZTALNI – ÉRTENI – ELFOGADNI – BEFOGADNI (SZERETNI). A kezdeti megismerkedés szintjén először információkat kapsz a másikról **(1. tudás),** aztán tapasztalatokat szerzel róla **(2. tapasztalás)**, ezután megpróbálod megérteni, hogy mit miért tesz vagy miért viselkedik úgy **(3. értelmezés)**. Majd miután már nem akarod megváltoztatni, hanem elfogadod **(4. elfogadás)** olyannak, amilyen, eldöntheted, hogy végül vállalod-e az önátadás kockázatát, vagyis a szeretet kalandját vele (**5. szeretet).** Jézus Krisztussal kapcsolatban sincs másképp. Célunk, hogy megtapasztald Jézus szeretetét, válogatás nélkül elfogadd tanítását és személyét egy hitbeli döntés totális önátadásában. Egyébként bármely emberi személy megismerése is lehetetlen egyfajta „irracionalitás”, bizalomteli kockázat nélkül. Amikor azt kockáztatom, hogy bízom valakiben, tulajdonképpen egy hitbeli döntést hozok. Vagyis egyetlen személy sem ismerhető meg hit nélkül. Tudjuk, hogy önmagában bizonyos hitigazságok ismerete, ha nem előzi meg azokat érzelmi megtapasztalás, bizonyos esetekben nemhogy nem segít, hanem árthat is. (Olvasd el ehhez a mente.hu-n *A hit alakulása a Bibliában című tanulmányom* 9. pontját; ld. <http://www.mente.hu/download/a-hit-alakulasa-a-bibliaban/>)

**A keresztény élet központja és kezdete, hogy hittel átadod magad Jézusnak és az Ő tanításának, kompromisszumok nélkül elfogadva azt, hogy ezáltal Ő élhessen benned.**

TUDNI – TAPASZTALNI – ÉRTENI – ELFOGADNI – BEFOGADNI (SZERETNI). A megismerés az elfogadás és a befogadás, vagyis a szeretet által válik teljessé.

A szeretet előfeltétele az ELFOGADÁS - elfogadni a másikat hibáival vagy számunkra kellemetlen „járulékaival” együtt.

SZERETNI = BEFOGADNI – engedni, hogy a szeretett személy átrendezze, felborítsa életem megszokott kereteit és igényt formáljon rám, bennem éljen és én őbenne.

Az életreszóló SZERETET mindig HITBELI DÖNTÉS egy személy mellett: döntés mellette feltétel és kompromisszum nélkül (akkor is, ha több mindenről csak útközben derül ki, hogy benne van a „csomagban”).

A Jézus-tábor napi igéi:

Nyitó napra: "És ti kinek tartotok engem?" (Mt 16,15)

***1. Előadás: Mit tudunk valóban Jézusról? - TUDNI****Napi igehely: a „vakon született ember” (Jn 9,1)*

**2. Előadás: Milyennek tapasztalták Jézust barátai? - TAPASZTALNI**

„akit Jézusnak hívnak, sarat csinált, s a szememre tette…” (Jn 9,6)

**3. Előadás: Hogyan értelmezték Jézust? - ÉRTENI**

„Mit tartasz arról, aki visszaadta a szemed világát?” (Jn 9,17)

**4. Előadás: Jézust megismerni csak az önátadás kockázatával lehet –ELFOGADNI (tanítása teljességét, személyét)**

„Hiszel az Emberfiában?” (Jn 9,35)

Záró napra: „maradjatok énbennem és én tibennetek” (Jn15,4) - maradjatok meg tanításomban!

 **- BEFOGADNI**

**Kérdések a kiscsoporthoz:**

1. Előadáshoz
	* Ki az a személy, akiről szeretnél többet megtudni?
	* Mit szeretnél tudni róla?
	* Ha most egy asztalhoz ülhetnél Jézussal és lehetne néhány kérdésed hozzá, mit szeretnél megtudni tőle/róla/magadról?
	* Mi az a Jézusról való tudás, ami erőt ad neked? Honnan gyűjtöd be az információkat a hitedről, Jézusról? (hiteles forrás: Szentírás és az Egyház tanítása, nem hiteles forrás: pl. bizonyos médiumok)
2. Előadáshoz
	* Milyennek képzeled Jézust?
	* Melyik tulajdonsága vonz a legjobban?
	* Volt-e és milyen tapasztalatod volt Jézussal? Honnan szerezted ezt a tapasztalatot? (pl. Szentmise, Szentírás, ima, közösség)
	* Milyennek mutatkozott számodra Jézus, amikor megtapasztaltad Őt?
3. Előadáshoz

- Jézust mi teszi nehezen / könnyen szerethetővé?

- Valójában nem az határoz meg minket zsigerileg, amit Jézusról tudunk, hanem, amilyennek tapasztaljuk és hisszük Őt? Hiába van tudásom arról, hogy Jézus mindig velem van, mégis távolinak érzem és gondolom őt magamtól? Van-e benned távolság aközött, amilyennek érzed, hiszed Jézust valójában és aközött, amit elméletileg tudsz róla? A Jézus-képed mennyire felel meg az evangéliumok Krisztusának?

- A vakon született már nem a szülei miatt hisz. Megtörtént már az áttörés, hogy már nem azért hiszel, mert mások arra tanítottak, hanem mert te magad is tapasztaltad? Ha szüleid, barátaid kritizálnak vagy közömbösek a te Jézusod iránt, mennyire és hogyan tudod Őt mégis felvállalni előttük?

- Volt-e olyan Jézusról szerzett tapasztalatod, amit később tudtál csak helyesen értelmezni?

1. Előadáshoz

Hogyan éled meg az ellenségszeretetet?

Hogyan viszonyulsz a hegyi beszédben mondottakhoz?

Jézus tanítását kész vagy-e válogatás nélkül elfogadni? Hiszed-e, hogy az Egyházon keresztül Jézus tanítja, vezeti az emberiséget? Te kinek tartod Jézust? A Te számodra ki Jézus?

Eszközigény: